### Resumé

For at imødekomme det stigende børnetal blev der i budgetforliget for 2024 afsat ekstra midler til dagtilbudsområdets anlægsbudget – 20 mio. kr. i 2024 og 45 mio. kr. årligt fra 2025 til 2027. Denne sag giver status på anvendelsen af puljen og orienterer om Børne- og Familieudvalgets beslutning om disponering af midlerne fremadrettet. Der orienteres også om projektet vedrørende flytning af Solsikken og Tusindfryd til Ove Kristoffersen, som blev prioriteret i budgetforliget for 2026.

### Sagsfremstilling

I forbindelse med budgetforliget for 2024 besluttede forligspartierne at styrke kapaciteten i dagtilbudsområdet gennem en anlægspulje på i alt 155 mio. kr. til udvidelse og etablering af institutioner. Puljen fordeles med 20 mio. kr. i 2024 og 45 mio. kr. årligt i 2025-2027. Det fremgår af forliget, at der årligt ved årets udgang skal rapporteres til Økonomiudvalget om anvendelsen af midlerne.

##### **Status**

Seks projekter er prioriteret, og et syvende projekt – Ove Kristoffersen – er tilføjet i denne rapportering. Oversigten viser den samlede disponering:

|  |  |  |  |  |  |  |
| --- | --- | --- | --- | --- | --- | --- |
| Nr. | Projekt         (2024-pris) | B2024                      Pulje 20 mio. kr. | B2025                      Pulje 45 mio. kr. | Dorte Lassen                      Pulje 45 mio. kr. | Leonora Sørensen                      Pulje 45 mio. kr. | Total |
|  |
| 1 | Rosborg Børnehus | 10.000.000 |  |  |  | 10.000.000 |
| 2 | Ikær – [adresse] | 5.000.000 | 10.000.000 |  |  | 15.000.000 |
| 3 | Tirsbækgård | 5.700.000 | 4.900.000 |  |  | 10.600.000 |
| 4 | Uhrhøj - ny institution | 1.000.000 | 24.400.000 | 19.600.000 |  | 45.000.000 |
| 5 | [adresse] – ny institution |  | 1.000.000 | 14.000.000 | 30.000.000 | 45.000.000 |
| 6 | Kap.udvidelse Nørup-vandel |  | 3.000.000 | 11.400.000 | 8.200.000 | 22.600.000 |
| 7 | Daginst. I [adresse]  |  |  | 6.700.000 | 6.700.000 |
|  | Total | 21.700.000 | 43.300.000 | 45.000.000 | 44.900.000 | 154.900.000 |

Puljen på 155 mio. kr. er dermed stort set disponeret.

##### **Kort om projekterne**

Nr. 1 - [adresse]: Der opføres en ny institution med plads til 42 vuggestuebørn og 78 børnehavebørn. Byggeriet forventes afsluttet i december 2025 med en planlagt åbning i februar 2026. Budgettet for projektet fra denne pulje udgør 10 mio. kr.

Nr. 2 - Ikær – [adresse]: Ny renoveret daginstitution med plads til 110 børn i Give. Første etape blev taget i brug i april 2024, mens anden og sidste etape åbnede i foråret 2025. Det endelige anlægsregnskab vil blive opgjort i 2026, efter at udearealerne er færdiggjort. Projektets budget er 15 mio. kr.

Nr. 3 - [adresse]: Loftetagen indrettes med tre grupperum og forventes afleveret i slutningen af januar 2026. Budgettet til denne ombygning er 10,5 mio. kr.

Nr. 4 - Uhrhøj – ny institution: Projektet omfatter etablering af tre vuggestuegrupper og fire børnehavegrupper med plads til i alt 120 børn. Byggeriet er i udførelsesfasen og forventes færdigt i december 2026. Budgettet udgør 45 mio. kr.

Nr. 5 - [adresse] – ny institution: Den nye institution får en kapacitet på 120 børn. Lokalplanen er nu i offentlig høring, med forventet endelig behandling i december 2025. Næste fase af byggesagen er udbud. Budgettet er på 45 mio. kr. Projektet har allerede fået frigivet 1 mio. kr., og der anmodes i denne sag om frigivelse af yderligere 44 mio. kr. til færdiggørelsen.

Nr. 6 - Skovkanten i Nørup-Vandel: Udvidelse med grupperum og personalefaciliteter på ca. 600 m² er planlagt. Projektets byggefelt i lokalplanen er under afklaring. Budgettet er på 22,6 mio. kr. Indtil videre er 3 mio. kr. frigivet, og der anmodes om yderligere 19,6 mio. kr. til at færdiggøre projektet.

Nr. 7 - Ove Kristoffersen: Institutionerne Solsikken og Tusindfryd flyttes til det tidligere rådhus i Egtved for at skabe tidssvarende rammer med forbedrede inde- og udearealer, moderne faciliteter og en styrket sammenhæng mellem afdelingerne. Samtidig udvides vuggestuekapaciteten. Projektets samlede budget er 12,7 mio. kr., hvoraf 6,7 mio. kr. finansieres af puljen til nye dagtilbud. De resterende anlægsmidler dækkes med 3 mio. kr. fra puljen til akutpladsoprettelse og provenu fra salg af de nuværende bygninger. Der anmodes i denne sag om rådighedsbeløb og anlægsbevilling til projektets gennemførelse. De eksisterende bygninger anvendes indtil Ove Kristoffersen står klar ultimo 2027.

### Økonomi

![](data:image/jpeg;base64...)

![](data:image/jpeg;base64...)

##### **Opsummering af de bevillingsmæssige konsekvenser:**

Sagen medfører, at der søges om anlægsbevilling 76,3 mio. kr. Daginstitutionen i [adresse] og kapacitetsudvidelsen i Nørup/Vandel har fået delvis anlægsbevilling i en tidligere sag og i denne sag søges den resterende anlægsbevilling. Samtidig søges anlægsbevilling på 12,7 mio. kr. til institutionsbyggeriet Roberthus i Egtved.

Der søges rådighedsbeløb på 9,7 mio. kr. vedrørende institutionsbyggeriet Roberthus. Dette rådighedsbeløb finansieres med 6,7 mio. kr. fra puljen til nye daginstitutioner. De resterende 3 mio. kr. finansieres ved salg af Solsikken/Tusindfryd i 2027.

##### **Høring: Central budget har ingen ændringer af bevillingsmæssig karakter.**

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og i Byrådet.

### Historik

**Børn- og Ungedirektøren indstiller, den 4. december 2025, punkt 104:**

at afrapporteringen sendes til orientering i Økonomiudvalget, som jævnfør budgetforlig 2024, skal modtage afrapportering om anvendelsen af de afsatte anlægsmidler på dagtilbudsområdet, og

at de bevillingsmæssige konsekvenser godkendes jf. bevillingsskemaet under afsnittet Økonomi.

**Beslutning fra Børne- og Familieudvalget, den 4. december 2025, punkt 104:**

Børne- og Familieudvalget godkendte at afrapporteringen sendes til orientering i Økonomiudvalget, og

at de bevillingsmæssige konsekvenser godkendes.

####

#### Beslutning fra Økonomiudvalget, den 8. december 2025, punkt 289:

Anbefales.

Fraværende: Rolf Olsen.

Fraværende: Rolf Mogensen.

### Beslutning

Godkendt.

Fraværende: Rikke Krogh. I stedet mødte Nikolai Mathiasen.

Fraværende: Kirstin Knudsen.